През 1930 г., след внезапната смърт на баща си, го наследява като директор на вестник „Епир“, връща се в Янина и поема изданието на вестника и осигуряването издръжката на семейството. Впоследствие се записва в правната школа в Атина, но така и не завършва следването си поради финансови затруднения. В периода 1932 – 1934 г. е повлиян от марксистките идеологии и става член на Комунистическата партия на Гърция. През 1936 г. е арестуван от режима на Йоанис Метаксас за комунистическа дейност, измъчван и преместен на остров Фолегандрос, където остава няколко месеца. След оквобождаването си се премества в Атина. По време на италианско-гръцката война 1940 – 1941 г. е мобилизиран, но не е изпратен на фронта.